

ที่ มท ๐๘19.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 พฤศจิกายน 2566

เรื่อง การจัดสรรงบประมาณรายจ่ายประจำปีงบประมาณ พ.ศ. 2566 ไปพลางก่อน งบเงินอุดหนุน
เงินอุดหนุนทั่วไป เงินอุดหนุนสำหรับสนับสนุนการพัฒนาคุณภาพการให้บริการด้านสาธารณสุขของสถานีอนามัยที่ถ่ายโอนให้แก่องค์กรปกครองส่วนท้องถิ่น

เรียน ผู้ว่าราชการจังหวัด (ตามบัญชีแนบท้าย) (ต

สิ่งที่ส่งมาด้วย 1. รายละเอียดประกอบการจัดสรรงบประมาณฯ จำนวน 1 ชุด

 2. แบบรายงานการใช้จ่ายงบประมาณฯ จำนวน 1 ชุด

 ด้วยสำนักงบประมาณได้แจ้งว่าพระราชบัญญัติงบประมาณรายจ่ายประจำปีงบประมาณ
พ.ศ. ๒๕๖๗ จะประกาศใช้บังคับไม่ทันในวันที่ ๑ ตุลาคม ๒๕๖๖ อันเป็นวันเริ่มต้นปีงบประมาณ พ.ศ. ๒๕๖๗
ซึ่งกรณีดังกล่าวรัฐธรรมนูญแห่งราชอาณาจักรไทย พุทธศักราช ๒๕๖0 มาตรา ๑๔๑ บัญญัติให้ใช้กฎหมายว่าด้วยงบประมาณรายจ่ายในปีงบประมาณก่อนนั้นไปพลางก่อน ประกอบกับ พระราชบัญญัติวิธีการงบประมาณพ.ศ. ๒๕๖๑ มาตรา ๑๒ บัญญัติให้ใช้งบประมาณรายจ่ายประจำปีงบประมาณที่ล่วงแล้วไปพลางก่อนได้
ตามหลักเกณฑ์และเงื่อนไขที่ผู้อำนวยการสำนักงบประมาณกำหนดโดยอนุมัตินายกรัฐมนตรี ซึ่งนายกรัฐมนตรี
ได้อนุมัติหลักเกณฑ์และเงื่อนไขการใช้งบประมาณรายจ่ายประจำปีงบประมาณ พ.ศ. ๒๕๖๖ ไปพลางก่อน
ตามที่ผู้อำนวยการสำนักงบประมาณกำหนด และผู้อำนวยการสำนักงบประมาณกำหนดวิธีปฏิบัติ
ตามหลักเกณฑ์และเงื่อนไขการใช้งบประมาณรายจ่ายประจำปีงบประมาณ พ.ศ. ๒๕๖๖ ไปพลางก่อน
เพื่อให้หน่วยรับงบประมาณจ่ายเงินหรือก่อหนี้ผูกพันตามหลักเกณฑ์ และเงื่อนไขดังกล่าวได้ตั้งแต่ วันที่
๑ ตุลาคม ๒๕๖๖ เป็นต้นไป ซึ่งกรมส่งเสริมการปกครองท้องถิ่นได้รับการจัดสรรงบประมาณ
ตามพระราชบัญญัติงบประมาณรายจ่ายประจำปีงบประมาณ พ.ศ. 2566 ไปพลางก่อน ยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุน เงินอุดหนุนทั่วไป เงินอุดหนุนสำหรับสนับสนุนการพัฒนาคุณภาพ การให้บริการด้านสาธารณสุขของสถานีอนามัยที่ถ่ายโอนให้แก่องค์กรปกครองส่วนท้องถิ่น เพื่อจัดสรรให้แก่องค์กรปกครองส่วนท้องถิ่นประเภทเทศบาลตำบลและองค์การบริหารส่วนตำบล ในการนี้ ขอให้จังหวัดแจ้งองค์กรปกครองส่วนท้องถิ่นที่ได้รับการจัดสรรงบประมาณดังกล่าวทราบและดำเนินการ ดังนี้

 1. เมื่อได้รับการจัดสรรงบประมาณแล้ว ให้ดำเนินการเบิกหักผลักส่งเข้าบัญชีเงินบำรุง ของสถานีอนามัย/โรงพยาบาลส่งเสริมสุขภาพตำบล และรายงานผลการเบิกจ่ายงบประมาณให้เป็นไป
ตามแผนการใช้จ่ายงบประมาณ โดยถือปฏิบัติตามระเบียบกระทรวงมหาดไทยว่าด้วยเงินบำรุงโรงพยาบาล และหน่วยบริการสาธารณสุขขององค์กรปกครองส่วนท้องถิ่น พ.ศ. 2560 และที่แก้ไขเพิ่มเติมรวมถึงกฎหมาย ระเบียบ ข้อบังคับ มติคณะรัฐมนตรี หนังสือเวียนที่เกี่ยวข้อง ตลอดจนมาตรฐานของทางราชการให้ถูกต้องครบถ้วนในทุกขั้นตอน โดยคำนึงถึงประโยชน์สูงสุดของทางราชการและประโยชน์ที่ประชาชนจะได้รับเป็นสำคัญ

/2. หากมี...

-2-

 2. หากมีความจำเป็นต้องสมทบงบประมาณเพิ่มเติมเข้าบัญชีเงินบำรุงของสถานีอนามัย/โรงพยาบาลส่งเสริมสุขภาพตำบล ก็สามารถดำเนินการโอนงบประมาณขององค์กรปกครองส่วนท้องถิ่นเพิ่มเติม โดยถือปฏิบัติตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น
พ.ศ. 2563 ข้อ 26

ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ <https://bit.ly/3QM8mdZ> หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



สิ่งที่ส่งมาด้วย

ร.อสถ...............................................

ผอ.กสธ. ..........................................

หน.กง.สส. ......................................

จนท. ...............................................

กองสาธารณสุขท้องถิ่น

โทร. 02-2419000 ต่อ 5405/061-4106444

ไปรษณีย์อิเล็กทรอนิกส์ sarabun@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นายพีระพงษ์ รอดจินดา

**บัญชีแนบท้าย**

หนังสือกรมส่งเสริมการปกครองท้องถิ่น ด่วนที่สุด มท ๐๘19.2/ว ลงวันที่ พฤศจิกายน 2566

|  |  |
| --- | --- |
| 1. ผู้ว่าราชการจังหวัดกาญจนบุรี2. ผู้ว่าราชการจังหวัดกาฬสินธุ์3. ผู้ว่าราชการจังหวัดกำแพงเพชร4. ผู้ว่าราชการจังหวัดจันทบุรี5. ผู้ว่าราชการจังหวัดเชียงราย6. ผู้ว่าราชการจังหวัดเชียงใหม่7. ผู้ว่าราชการจังหวัดตาก8. ผู้ว่าราชการจังหวัดน่าน9. ผู้ว่าราชการจังหวัดบุรีรัมย์10. ผู้ว่าราชการจังหวัดพระนครศรีอยุธยา11. ผู้ว่าราชการจังหวัดพิษณุโลก12. ผู้ว่าราชการจังหวัดเพชรบุรี13. ผู้ว่าราชการจังหวัดระยอง14. ผู้ว่าราชการจังหวัดราชบุรี15. ผู้ว่าราชการจังหวัดลพบุรี16. ผู้ว่าราชการจังหวัดลำปาง17. ผู้ว่าราชการจังหวัดสมุทรสงคราม18. ผู้ว่าราชการจังหวัดสระแก้ว19. ผู้ว่าราชการจังหวัดสุราษฎร์ธานี20. ผู้ว่าราชการจังหวัดอุดรธานี21. ผู้ว่าราชการจังหวัดอุทัยธานี22. ผู้ว่าราชการจังหวัดอุบลราชธานี |  |